নোম্মে কাইয়ু ফুটবল ক্লাব
নোম্মে কাইয়ু এফসি (এস্তোনীয় উচ্চারণ: [nɤmˈme ˈkɑlju]), সাধারণত নোম্মে কাইয়ু নামে পরিচিত, বা কেবল কাইয়ু নামে পরিচিত, হচ্ছে এস্তোনিয়ার পেশাদার ফুটবল ক্লাব, যেটি এস্তোনিয়া ফুটবলের শীর্ষ লীগ মেইস্ত্রিলিগায় প্রতিযোগিতা করে। এটির সদর দপ্তর তাল্লিনের নোম্মেতে অবস্থিত। এই ক্লাবটির হোম মাঠ হিউ স্টেডিয়াম। ১৯২৩ সালে প্রতিষ্ঠিত এবং ১৯৯৭ সালে পুনরায় প্রতিষ্ঠিত এই ক্লাবটি ২০০৮ মৌসুমের পর থেকে মেইস্ত্রিলিগায় খেলছে এবং এস্তোনিয়ার শীর্ষ বিভাগ থেকে আর কখনও অবনমন হয়নি। নোম্মে কাইয়ু দুটি মেইস্ত্রিলিগা শিরোপা, একটি এস্তোনীয় কাপ এবং একটি এস্তোনীয় সুপারকাপ জয়লাভ করেছে।